
PRAEFANDA  QJJAEDAM. 

% 

§  I.  ca^a  *n  regi°ne  natus  fim,  ideo 

de  morbo  gravi  admodum  et  peri- 
culofo,  quique  homines  potiffimum  afficit, 
qui  fub  curru  propinqui  folis  vitam  degunt, 
difputare  mecum  flatui.  Hunc  ut  tradarem 
morbum  addu&us  fum,  non  quia  aliquid  ha- 

A  bebam 


/ 

bebam  novi,  dignum,  quod  de  proprio  penu  ex¬ 
promerem  ;  fed  quo  Almae  hujus  Academiae 
inftitutis  obtemperarem.  Adfis,  precor,  vo¬ 
cate  Apollo,  primifque  meis  afpirate  incep¬ 
tis.  Quid  enim,  te  non  aufpicante,  profici¬ 
ent  mei  honores  ?  Quid,  te  nolente  parum- 
ve  adjuvante,  aut  poterit  Medicus  aut  vale¬ 
bit  Medicina  ? 

II.  Ad  quem  morbum  hic  difputatur,  eum 
utique  non  ignorabant  antiquiffimi  quidem 
Graeci  ;  apud  quos  graviffime  interdum  ab 
eo  faevitum  efle,  fatis  ex  eorum  fcriptis  con¬ 
fiat.  Ex  quo  enim  tempore  florebat  Hippo- 

'\  ' 

crates,  ab  eorum  medicis  efl  et  fignis  fpeci- 
alibus  et  proprio  nomine  infignitus.  Quin  et, 
prout  has  partes  illafve  afficeret,  plus  gravi¬ 
ter  minufve  faeviret,  varia  ei  indiderunt  no- 

'  t 

mina ;  quae  etiamnum  apud  medicos,  ubi¬ 
que  fere  noti  terrarum  orbis,  ufu  invalent. 

III.  Ex  Celsi  quoque  fcriptis  apparet, 
Romanos,  licet  aliquanto  forfan  rarius,  cum 

gravi 


i 


3 


De  TETANO. 

gravi  hoc  morbo  conflidlare.  Concinnus  ad¬ 
modum  hic  audior,  quippe  cum  iplius  lingua 
nervi  eandem  plane  vim  haberent,  quam  a- 
pud  recentiores  anatomicos  habent  tendines , 
Tzrctvov  Graecorum,  per  nervorum  rigorem 
Latine  vertit  (a).  Variis  autem,  quas  libi 
alTumit,  fpeciebus  eadem,  quae  Graeci,  no¬ 
mina  indidit  ( b ).  Haec,  quaenam  lint,  in¬ 
fra  (IX. — XIII.)  dicemus. 

IV.  De  quo  hic  differitur  morbo,  is  pro* 
fedto  eos  faepius  afficit,  qui  calidas  incolunt 
regiones,  quam  qui  temperatiores  ( cj.  Satis 
enim  ex  hiftoria  conllat,  hominum  genus, 

quo 

f a)  Vid.  Cels.  De  Medicina ,  lib.  IV.  cap.  III. 
edit.  Almeloveenian.  Lugdun.  Ba~ 
tav.  m,dcc,xlvi, 

(b)  Ibidem. 

(c)  Vid.  Chalmers  on  Opijlhotonos  and  Feta - 

nusy  in  London  Medical  Obfervations 
and  Enquiries ,  vol.  I.  art.  XII. 

Cullen’s  Firjl  Lines ,  §  m,cc,lviiiv 

,  -A  * 

quo  calidiores  regiones  habitet,  eo  in  horren¬ 
dum  hunc  morbum  proclivius  exiftere.  Cur 
Ita  fit,  explicandi  poftea,  forfitan,  nobis  offe¬ 
retur  occafio. 

V.  Anni  tempora,  quibus  immanius  fae- 
vire  folet  nervorum  rigor,  minime,  ubique 
orbis  terrarum,  eadem  funt.  In  calidis  re¬ 
gionibus,  quae,  ex  utraque  circuli  aequinoc¬ 
tialis  parte,  metis  folftitialibus  affines  jacent, 
licet  omni  anni  tempeflate  invadat,  tamen 
vere,  vel  dum  aeftuat  aeftivus  calor,  faepius 

graviufque  faevit  (d}.  Inter  has  vero  metas, 

/ 

ubi  duo  omnino  tempora,,  pluviofum ,  nimi¬ 
rum,  et  Jiccum ,  inter  fe  annum,  ex  toto,  di¬ 
vidunt,  hominum  genus  illo  faepius,  quam 

hoc  tempore,  infeftum  habet  (<?).  Neque 

/ 

profedlo  hoc  mirum  eft  \  cum  praefertim  ho¬ 
mines, 

( d )  Vid.  Chalmers,  ibid. 

(«)  Vid.  Gulielm.  Munron.  Dijfertat .  Medie . 
Inaugur.  De  'Tetano,  in  Medie .  Thefaur,. 
Edinburgen.  tom.  IV.  p.  327.  „ 

mines,  ii  praecipue  qui  fervilibus  officiis  oc¬ 
cupantur,  modo  aeftuante  fole  torrefcantj, 
modo  imbribus  ex  atro  coelo  praecipitatis 
fubito  permadefcant ;  neque  multo  poli, 
madidis  veftimentis  nondum  exutis,  fervidis 
folis  idibus  denuo  objiciantur. 

VI.  Hominum  profedo  eft  nemo,  qua¬ 
cunque  fit  aetate,  qualicunque  corporis  tem¬ 
peramento  et  habitudine,  quin,  caulis  con¬ 
citantibus  admotis,  hoc  morbo  affici  poflit. 
Verum  in  eum  tamen  fraequentius  incidunt 
ii  qui  jam  adoleverint,  quive  mediam  etiam- 
num  agant  aetatem,  quam  aut  impuberes, 
aut  aetate  provediores  feniove  confedi ;  viri, 
quam  foeminae  ;  atque  ex  illis  firmi  et  ro~ 
bulli,  quam  infirmi  et  debiles  (/). 

VII.  Neque  profedo  genus  hominum  fo- 
luminceffit  gravis  hic  morbus.  Equi  enim, 
clavis  in  pedes  vel  fabrorum  ferrariorum  in- 

fcitia 


(/)  Vid»  C¥LLEN’s  Firji  Lines ,  5  m,cc,lviii. 

fcitia  incuriave  vel  cafu  quolibet  adadis,  hoc 
morbo  interdum,  Rushio,  Pennsylvanien- 
si,  medico  fane  eruditillimo,  teftante,  affici¬ 
untur.  Equis  ita  affedis  rigefcunt  mufculi 

> 

colli  et  membrorum  ;  et  maxilla  inferior  fu- 
periori  adeo  valide  attrahitur,  ut  cibum  aut 
affiimere  aut  manducare  nequeant.  Correp¬ 
ti  plerumque  profedo  moriuntur.  Verun- 

tamen,  medicamentis  idoneis  opportune  ad- 

♦ 

hibitis,  duos,  hoc  morbo  affedos,  Rushius  in 
priftinam  valetudinem  perduxit  (<f). 


De  DEFINITIONE. 


VIII.  Morbus,  de  quo  fufius  difputare  no¬ 
bis  in  animo  eft,  a  Culleno  praeclaro  ali¬ 
quanto  aftridius  definitur,  “  Totius  fere  cor - 

“  poris 


X  _ 

(<§0  Vid.  Rush’s  Medie .  Enquiries  and  Ob-  ' 
fervations ,  edit,  fecund.  LoNEv 
M,DCC,LXXXIX,  p.  203  = 


I 


I 


'J 


De  TETANO.  7 

“  poris  rigiditas  fpajlica  (h)”  Quum  autem, 
id  quod  equidem  notavit  Munro  (i)  ingeni- 
ofus,  miferandi  aegri  cum  graviffimo  utique 
dolore  et  periculo  fubinde  convellantur,  ap¬ 
tius,  forfitan,  definiri  poteft  ;  “  Totius  fere 
“  corporis  rigiditas  fpajlica ,  cum  mufculorum 
iC  convuljionibus ,  dolores  graves  afferentibus , 
u  ferius  ocius  alternans 

f 

De  TETANI  VARIETATIBUS. 

IX.  In  hominum  genus  ab  hoc  morbo 
modo  laevius,  modo  gravius,  faevitur :  et, 
pro  faevitiae  gradu,  proutque  hos  mufculos 
afficiat  illofve,  diverfa  fibi  nomina  adipifci- 
tur. 

X.  Si  laborent  tantummodo  mufculi,  quo^ 
rum  contradlione  antrorfum  incurventur  ca¬ 
put 

( h )  Vid.  Cullen.  Sjnops .  Nofo/og.  Method k 
tom.  II.  gen.  xlviii. 

4 

(?)  Vid.  Munron.  De  ‘Tetano  in  Tbefaur .  Me¬ 
die.  Edinburgen.  tom.  IV.  p.  327. 


8  DISPUTATIO  MEDICA 

put  et  corporis  quidem  truncus,  ita  ut  deor- 
fum  trahatur  mentum  pedorique  annedatur, 
morbus  emprojlhotenos  (k)  nominatur.  Hic 
morbi  gradus,  quamvis,  noftris  regionibus, 
temporibufque  noftris,  rariffime  profedo,  fi 
unquam,  aliquem  adoriatur  ;  attamen,  quum 
ejus  mentionem  injecerint  medici  antiqui, 
quin  eorum  cives  nonnunquam  faltem  incef- 
fiverit,  nobis  in  dubio  efTe  non  poteft. 

XI.  Opijihotonos  (/)  autem  appellatur  mor¬ 
bus,  cum,  qui  caput  fcapulis  attrahunt  muf- 
culi,  ii  fpaftica  rigiditate  afficiantur.  Ex 
omnibus  autem  morbi,  ad  quem  hic  difpu- 
tatur,  varietatibus,  haec  profedo  hominum 
genus  rariffime  adoritur. 

XII.  Quoties,  mufculis  alterutrius  lateris 
fpaftica  rigiditate  affedis,  corpus  dextrorfum 
arcuatur  finiftrorfumve,  morbo  nomen,  pleu- 
ro/lhotonony  tctanumve  lateralem ,  medici  re- 

centiores 

Vid.  Cels.  D c  Medicina ,  lib.  IV.  cap.  III. 

(/)  Ibidem. 

centiores  indiderunt.  Hac  autem  forma  per¬ 
raro  utique  apparuit  ( [m )  morbus,  et,  quantum 
fcio,  apud  antiquos  nunquam. 

XIII.  i.  Trifmus  ( n ),  licet  perperam,  ap¬ 
pellatur  morbus,  li  tantummodo  mufculi, 
quorum  contra&ione  maxillae  fuperiori  at¬ 
trahatur  maxilla  inferior,  adeo  afficiantur,  ut  * 

aeger  vix,  aut  profe&o  ne  vix  quidem,  ali- 

* 

quid  in  os  affiimere,  aut  affumptum  devorare 
queat.  Huic  formae  morbi,  prae  caeteris, 
patent  recenter  nati  infantes,  ob  infueta  for- 
taffe  irritamenta  plurima,  quibus  tenella  e- 
tiamnum  corpora*  mirumque  in  modum  irri¬ 
tabilia,  in  novo  domicilio,  objiciuntur. 

i 

2.  Trifmus ,  quanquam  in  eum  infantes, 
calidiffimis  in  locis  aeftuolifque,  faepius  in¬ 
cidant,  in  temperatioribus  Europae  tamen 
et  frigidjs  quidem  nonnunquam  tenellum 

B  infantem 

( m )  Vid.  Cullen.  Firjl  Lines ,  §  m,cc,lviii. 

(ji)  Anglice,  Jaw-fallmg }  Gallice,  Mal  de 
Mdchoirc. 

infantem  afficit.  Minime  autem,  ubique 
Europae,  ab  eo  aeque  faevitur.  His  enim 
partibus,  quam  illis,  recenter  natorum  fauci¬ 
bus  faepius  urget  graviufque  ;  quamvis,  qua¬ 
re  hoc  faciat,  ullam,  praeter  vituperabilem 
munditiae  incuriam,  caufam  utique  nefcire, 
nobis  confitendum  fit.  Quin  immunditia 
faepe  concitetur  hic  morbus,  dubitari  vix 
poteft ;  cum  praefertim,  in  India  Occiden¬ 
tali,  Nigrorum,  qui  ibi  fervitutem  fervi- 
unt,  quibufque  domi  eft  levior  munditiae 
*  ratio,  infantes  multo  adoriatur  frequentius  (0), 
quam  Alborum,  quibus  funt  domus  com¬ 
modiores,  mundiorque  fupellex. 

3.  Utcunque  vero  haec  res  fe  habeat,  ta¬ 
men  infantes  Helveticos  hoc  morbo  fauci¬ 
bus  faepius  rigefcere,  aliquanto  autem  rarius 
Gallicos,  fatis  confiat.  Quin  etiam,  id 
quidem  quod  notavit  celeberrimus  Culle- 

NUS? 

(0)  Vid.  Moslei.  On  'Tropical  Dzfeafes,  LoNDa 
M,DCCjLXXXVII,  p.  508. 

nus,  eo,  apud  Monticolas  Caledonios,  in¬ 
fantes  in  lucem  recenter  editi  identidem  cor¬ 
ripiuntur;  dum,  apud  Campestres,  ab  eo 
fere  femper  effugiunt  incolumes  (p). 

■  \  l . 

HISTORIA  SIGNORUM. 

XIV.  Tetanus ,  fi  a  frigore  originem  ducat, 
plerumque  paucos  poft  dies,  quam  hoc  eff 
admotum,  invadit ;  fin  a  nervo  pundlo,  vel 
alio  modo  laefo,  multo  fere  poft  inopinan¬ 
tem  hominem  adoritur.  Immo,  profeclo  im¬ 
petum  faepenumero  non  ante  facit,  quam  in 
parte  laefa  aliquandiu  conquieverit  dolor. 
Quinetiam,  quod  magis  adhuc  mirandum  eft, 
necdum  a  medicis  explicatum,  perfaepe  ho¬ 
mines  poft  inceftit,  quam  conglutinatum  qui¬ 
dem  fuerit  vulnus  (g). 

XV. 

( p)  Vid.  Cullen.  Firji  Lines ,  5  m,CC,lxxxi. 

i 

Q l )  Vid.  CuLLEN.  Firji  Lines,  §  m,cc,lix. 

XV.  'Tetanus  interdum  fubito  invadit :  fed 
plerumque  idem, ut  teftantur  Chalmerus  (r), 
Girdleston  (x),Munro  (/),  medici  praeclari 
admodum,  et  oculati  teftes,  paulatim  obrepit. 
Primum  homo  parum  fciens,  quam  faevus  et 
metuendus  hoftis  eum  invafurus  lit,  laflefcit : 
arteriae  concidunt ;  et  in  variis  partibus,  po- 
tiffimum  autem  in  extremis  membris,  muf- 
culorum  tendines  fubfultim  convelluntur. 
Ita  effe,  convenit  inter  audores  (u)  modo  dic¬ 
tos,  licet  in  partibus  orbis  terrarum  longe  a 
fe  invicem  diftantibus,  oceanoque,  infuper 

diflociabili 

(r)  Vid.  Lond.  Med.  Ob fervat,  and  Inquiries , 
vol.  I.  art.  XII. 

(7)  Vid.  Girdleston.  Effajs  on  the  Hepititis 
and  Spa/modic  affeci  ions  in  India,  edit. 
Lond.  m,dcc,lxxxvii.  p.  54. 

(t)  Vid.  Munron.  De  'Tetano  in  Thefaur .  Med, 
Edin.  tom.  IV.  p.  317. 

(«)  Vid.  Chalmer.  Girdleston.  et  Munron, 
loc.  modo  citat. 

dilfociabili  invicem  abfciffis,  medicinam  fe¬ 
cerint. 

XVI.  His  (XV)  lignis  praegredientibus, 
tum  homo  moleftiam  quandam  et  rigiditatePxi 
cervicis  partiumque  vicinarum  fentit,  iis  pro- 
fedo  haud  ablimilia,  quae  levis  rheumati  f- 
mus  fecum  affert.  Quin  etiam,  ubique  fere 
corporis,  plerumque  fentitur  dolor  leviufcu- 
lus,  eum  equidem  limulans,  qui  gravedinem 
primulam  et  diftillationem  infignit  (v).  Re¬ 
bus  ita  femet  habentibus,  homo,  caput  in  al- 
terutramque,  ut  antea,  partem  neu  movere, 
neve  profe&o  annuere  aut  renuere,  abfque 
dolore  potefl  (w). 

XVII.  Morbus  homine  quali  potitus,  fau¬ 
cibus  deinde  gravius  urgere  incipit.  Muf- 
culi  maxillae  inferioris,  et,  haud  multo  poli, 

ii 

*  ■  %  '  t 

\ 

0)  Vid.  Munron.  De  Tetano  loc  modo  citat. 

(w)  Vid.  Chalmer.  in  the  Lond.  Med.  Obfer- 
vations  and  Inquiries,  vol.  I.  art.  XII. 

ii  quoque  linguae  rigefcunt  (x).  His  rigen¬ 
tibus,  aeger  neque  os  aperire,  neque  in  id  af- 
fumpta  dentibus  comminuere,  jamve  commi¬ 
nuta  devorare,  nili  magno  cum  dolore,  po- 
teft  (y).  Timens  quidem,  ne  manducando 
intendantur  fpafmi  et  ingravefcat  dolor,  cibo, 
licet  gratiflimo,  et  quam  maxime  etiam  ap¬ 
petito,  abltinet  (2). 

XVIII.  Regio  poli  ventriculi,  et  praecor- 
dia,  fpecialem  in  modum,  veluti  opprimun¬ 
tur;  aeger  cartilagine  enjiformi  dolet;  et  do¬ 
lorem  ex  aliquo  ibi  quali  trahente,  vel  laceran- 

te. 


(a?)  Vid.  Chalmer.  ibidem. 

Ut  et  Munron.  Le  'Tetano ,  ibidem. 

(y)  Vid.  Hillar.  On  the  Difeafes  ©/'Barbadoes. 
edit,  fecund.  Lond.  m,dcc,lxvi.  p.  22 2. 

Necnon.  Chalmer.  et  Munron.  ibidem. 


(%)  Vid.  Chalmer.  ibidem. 

te,  vel  demum  inde  ad  dorfum  illico  tranf- 
volante,  fubinde  percipit  (0). 

XIX.  Doloribus  his  identidem  redinte¬ 
gratis  et  quali  redintegratione  ingravefcenti- 
bus,  tum  mufculi,  quotquot  caput  retrahant, 
faepius  graviufque  contrahuntur,  hocque  va¬ 
lide  revellunt.  Simul  mufculi  temporum,  ut 
et  maffeteres  didi,  qui,  ineunte  morbo,  non¬ 
nihil  utique  rigebant,  gravioribus  fpafmis  af¬ 
fecti,  inferiorem  fuperiori  maxillam  adeo  e- 
nixe  attrahunt,  ut  dentes  maximopere  com¬ 
primantur,  neu  a  fe  invicem,  maxima  qui¬ 
dem  adltantum  vi  adhibita,  retrahi  pof» 
iint  ( b ). 

XX.  Rebus  ita  femet  habentibus,  crucia¬ 
tus  aeger  nihil  omnino,  quo  famem  tollat, 

aut 

(a)  Vid.  Chalmer.  ibidem. 

necnon.  Munron.  De  'Tetano  in  Thefaur. 

Medie .  Edineurgen.  tom.  IV.  p.  228. 

(b)  Vid.  Chalmer.  ibidem. 

necnon.  Munron.  ibidem,  p.  228. 

aut  adhibere,  aut  manducare,  aut  devorare 
poteft.  Efurit  equidem :  cibum  potumque 
appetit :  manibus  autem,  quo  ori  afferat,  ap¬ 
prehendere,  vel  os,  quo  allatus  introferatur, 
aperire,  non,  fpafmis  quidem  aliquantum  re¬ 
mittentibus,  conari  audet ;  interea  enim  tor¬ 
quetur  timore,  ne,  femet  tantillum  quidem 
movendo,  ut  gravius  recrudefcant  fpafmi,  ef¬ 
ficiat  ( c ).  Solicitante  inani  ventriculo,  ci¬ 
bum  appetitum  avide,  ut  poma  fugacia  olim 
Tantalus  (d),  et  miferabiliter  intuetur.  Ine¬ 
dia,  nifi  brevi  perimatur,  macrefcit ;  et,  in- 

terclufo  prorfus  commeatu,  vires  faevienti 

/ 

morbo  fuccumbunt. 

XXI,  Morbus,  cum  eo  procefferit  gravi- 

i  ^ 

tatis,  Trifmum  ( e J,  vel,  ut  Chalmero  vide-r 
tur,  primum  Opiflbotoni  (f)  fladium  confli  - 

tuit. 

(c)  Vid.  Chalmer.  ibidem. 

( 'd )  Vid.  Ovid.  Amor,  lib,  II.  eleg.  II.  3in.  43-4. 
(e)  Vid.  Munron.  De  "Tetano,  ibidem,  p.  228. 
(/)  Vid.  Chalmer.  ibidem. 

tuit.  Saepius  paulatim,  modo  quo  (XV) 
diximus,  incipit  increfcitque ;  atque  haud 
quidem  raro,  pro  leviore  tantummodo  cervicis 
fpafmo  (g),  unde  nihil  periculi  extimi fcen- 
dum  fit,  initio  improvide  habetur.  Verum 
interdum  tamen  inopinantem  hominem,  ni- 
hilque  mali  timentem,  cupidius  quafi  mcef- 
fit ;  atque,  paucis  horis,  in  maximam  quam 
poffit  faevitiam  increfcit  (h). 

XXII.  Quoties  res  ita  fit,  aeger,  fi  in  eum 
initio  impetum  morbus  atrociter  fecerit,  ple¬ 
rumque  horis  viginti  quatuor,  triginta  fex, 
aut  quadraginta  odto,  animam  efflat ;  vel  fal- 
tem  rariffime,  ultra  diem  a  primo  impetu 
tertium,  vitam  protrahit  ("i).  Sin  lenius  in- 
vaferit,  minus  utique  periculi  intentat :  at¬ 
que  opiflhotonici,  quotquot  nonum  diem  un- 

C  decimumve 

(<?)  Vid.  Chalmer.  ibidem. 

( h )  Vid.  Chalmer.  ibidem. 

(V)  Vid.  Chalmer.  ibidem,  p.  92. 

decimumve  excefferint,  plerumque  in  tuto 
verfantur  (£). 

XXIII.  Morbo  autem  progrediente,  dolor 
fub  llerno  frequentius  graviufque  redintegra» 
tur ;  et  eodem  tempore,  mulculis  cervicis  fae- 
pius  validiufque,  maximo  cum  dolore,  con- 
vulfis,  caput  valentius  retrorfum  trahitur  (/). 
XXIV.  lncrefcente  morbo,  plures  mufcu- 

li  rigefcunt  prius,  deinde  convelluntur.  Qui, 

\ 

nimirum,  ad  totum  corporis  truncum  perti¬ 
nent,  prae  caeteris  autem  qui  fpinam  dorfi 
utrinque,  in  i  longitudinem,  emetiuntur,  ii 
fpafmis  afficiuntur,  atque  caput  truncumqu^ 

t  * 

enixe  revellunt  ( m )r 

Inferior^ 

» 

(i)  Vid.  Chalmer.  ibidem,  p.  93. 

(/)  Vid.  Chalmer.  ibidem,  p.  93. 

necnon  Munrox.  De  Tetano,  ibidem, 
p.  328. 

(. m )  Vid.  Chalmer.  ibidem,  p-  93. 

et  Munron.  De  Tetano,  ibidem,  p.  328. 

Inferiora  nunc  morbus  corripit  membra  \ 
quae,  trunco  etiamnum  retrado,  valide  pro» 
priis  ipforum  mufculis  contradis  extenduntur 
et  rigent  (n). 

XXV.  Mufculis,  qui  caput,  truncum,  ar- 
tufque  inferiores  retrorfum  trahunt,  fimul  va- 
lidiffime  contradis,  totum  corpus,  in  modum 
arcus,  curvatur  ;  ita  profedo,  ut,  fi  dorfo  in¬ 
cumbat,  aeger  occipitio  tantummodo  et  cal¬ 
cibus  ledum  contingat  (0).  Interea,  corpore 
ita  polito,  fi  fpafmis  inferiorum  membrorum 
obdetur,  caput  illico  cuilibet  obvio  magno 
impete  impingitur ;  fin  capiti,  aeger,  nifi, 
quo  minus  fiat,  praecaveant  altantes,  e  ledo, 

praeeuntibus 
»  .  «.  ,  \ 

(tz)  Vid.  Munron.  De  Tetano ,  ibidem,  p.  328. 

(0)  Vid.  Hillar.  On  the  Dijeafes  of  Barba» 

/ 

JDOES,  p.  223. 

Chalmer.  ibidem,  p.  97. 
et  quoque  Munron.  De  Tetano ,  ibidem, 
p.  328, 

praeeuntibus  pedibus,  fubito  projicitur.  Quin- 
etiam,  etiamli  neque  capiti  neque  artubus  in¬ 
ferioribus  oblidatur,  tamen  haud  raro,  prae 
fpafmorum  faevitia  et  violentia,  cruciatus  ae¬ 
ger  furfum  e  ledo  didis  citius  relilit  ( p ). 
Huc  accedat,  quod,  Moseleio  teftante,  opif- 
thotonicus  etiam  non  ledo  affixus,  interdum, 
fpafmis  inopina  qualibet  caufa  redintegratis, 
fubito  ex  terra  relilit,  et  in  loginquum  magno 
impetu  praecipitatur  (q). 

XXVI.  Morbo  adeo  faeviente,  aegrotus 
neque  alterutri  lateri  neque  dorfo  incumbere 
poteft ;  fed  politum  ex  utroque  medium 
praeoptat.  Quin  et,  fpafmis  convellentibus, 
in  uina  plerumque  dolent  (r),  et  abdomen 
profunde  concavum  elt. 

XXVII 

(/>)  Vid  Hillar.  oper.  fupra  citat,  p.  223, 

($)  Vid.  Moselei.  oper.  fupra  citat,  p.  467. 

(r)  Vid.  Munron.  De  "Tetano ,  ibidem,  p.  328* 

XXVII.  Morbus,  quamdiu,  mufculis  qui 
caput  truncumque  retrorfum  trahunt  plus 
pollentibus,  modo  (XI.)  didto  curvatur  cor» 
pus,  Opijlhotonos  (/)  nominatur.  Minime  au¬ 
tem  femper  hi  mufculi,  quam  illi  qui  iis  ad- 
verfantur,  plus  poflunt.  Aequo  interdum 
quali  Marte  certatur.  Ex  hac  parte  valide 
trahunt  mufculi,  qui  infle&unt  corpus  ;  ex 
illa  haud  minus  enixe,  qui  idem  extendunt. 
Quando,  adverfantibus  his  mufculis  aeque 

valentibus,  corpus  in  dire&um  porrigitur, 

*  , 

morbus  Tetanus  ftridtius  dicitur ;  et,  licet 
Moseleio  aliter  vifum  ( u )  fit,  pro  gravifiimo 
morbi,  de  quo  hac  in  difputatione  difleritur, 
gradu  habendus  efi;  (,y). 

XXVIIL 

i 

(t)  Vid.  Chalmer.  ibidem,  p,  91  et  99. 

( u )  Vid.  Moselei.  oper.  fupra  citat,  p.  460. 

(v)  Vid.  Cullen.  lirjl  Lines ,  §  m,cc,lx. 

XXVIII.  Cum  morbus  huc  procefferit, 
mufculi  membrorum  fuperiorum,  hucufque 
plerumque  immunes,  tum,  exceptis  iis  digito- 
rum,  qui  ad  finem  morbi  ufque  incolumes 
exiftunt,  rigere  incipiunt.  Humeri  furfum, 
fimulque  antrorfum,  valide  trahuntur  ;  bra¬ 
chia,  a  parte  fuperiore,  thoracem  utrinque 
apprimunt;  lacerti  inflexi  truncum,  ab  an¬ 
teriore  parte,  amplexantur.  Digiti,  liquando 
afficiantur,  quod  profe&o  raro  accidit,  con- 
flringuntur  admodum ;  et  manuum  volis 
pollices  fimul  et  quafi  certatim  apprimunt. 

XXIX.  Mufculis  vehementifiime  contrac¬ 
tis,  haud  raro  diftorquentur  fcapulae,  et  alia 
infuper  offa;  prae  caeteris  autem,  longiora» 
Hoc  in  primis  accidit  pueris  et  adoleicen- 
tulis ;  quippe  quorum  offa,  ob  aetatem,  in 
idoneam  firmitatem  nondum  induruerint» 

■  •  .  '  v*.  • ,  V  •  '  ; 

Quae  offa  ita  difiorta  funt,  ea,  valetudine 
etiam  recepta,  plerumque  non,  nifi  pofl 


unum 


unum  alterumve  annum,  priftinam  figuram 
redipifcuntur  ( x ). 

XXX.  Cum  morbus  in  fummam  faevi- 
tiam  increverit,  mufculi  omnes,  et  qui  volun¬ 
tati  prorfus,  et  qui  aliqua  tantum  ex  parte 
parent,  magnopere  afficiuntur  (y). 

XXXI.  Oculi  interdum,  propriis  mufcu- 
lis  fpaftica  rigiditate  affedlis,  fixi  in  eodem 
obtutu  ficci  haerent ;  et  quali  in  orbitas  re- 
ceflifie  videntur  :  interdum,  mufculis  per  re- 
miffiones  convulfis,  horrendum  circumagun- 

i 

tur,  et  illachrymantur.  Quinetiam,  contrac¬ 
tis  palpebrarum  mufculis,  plerumque,  ex  di¬ 
midia  prope  parte,  clauduntur.  Haud  deni¬ 
que  raro  vel  hebefcunt,  vel  prorfus  cali- 
gantfzj. 

XXXII.  Im- 

(x)  Vid.  Munron.  De  "Tetano ,  ibid.  p.  329. 

(y)  Vid.  Cullen.  Firjl  Lines ,  §  m,cc,lx. 

et  Munron.  De  Tetano ,  ibid.  p.  329. 

(»)  Vid.  Munron.  De  Tetano ,  ibid.  p.  329. 

XXXIL  Impallefcit  ubique  facies,  et  mi- 
nufcula  apparet  ( a)  ;  atque,  mufculis  huc  il¬ 
luc  contradis,  mirum  in  modum  deforma¬ 
tur  vultus.  Mufculis,  ab  una  tantummodo 
parte,  contradis,  Cynico  (b)  more  ridetur  $ 
ex  utraque  parte  fimul,  ridetur  Sardoni- 
co  (c).  Certatur  ab  hoc  mufculo,  ut,  ab 
omni  parte,  claudatur  os ;  ut  quoquoverfus 
aperiatur,  ab  illis :  utrinque  acerrime  pug¬ 
natur  aequo  fere  Marte  ;  pugna  autem  illo 
paululum  inclinante,  angulifque  ideo  oris  a 
fe  invicem  in  rugas  diductis,  aeger,  hirriens 
velut  canis,  dentibus  confpicuis  ringitur(J). 

Eodem 

(a)  Vid.  Hillar.  oper.  fupra  citat,  p.  225. 

Chalmer.  ibid.  p.  98. 

Munron.  De  ’Teta?ioi  ibid.  p.  329. 

fh )  Vid.  Chalmer.  ibid.  100. 

Munron.  De  'Tetano ,  ibid.  p.  329. 

( c )  Vid.  Munron.  De  Tetano ,  ibid.  p.  329. 

( d)  Vid.  Munron.  De  Tetano ,  ibid.  p.  329« 

Eodem  tempore,  jiufculis  fpaftica  rigiditate 
affedtis,  et  frons  utique  et  nafus  furfum  in 
rugas  contrahuntur,  naribus  interim  patulis : 
buccae  aures  verfus  retrahuntur  (e)  :  fpuma 
alias  pallida,  alias  fanguinolenta  ore  ebul¬ 
lit  (f )  :  et  totus  equidem  vultus  horrifice  di- 
ftortus,  quantis  cruciatibus  angatur  miferan- 
dus  aeger,  verbis  melius  indicat  ( g), 

XXXIII.  Interea  neque  linguae  parcitur 
neque  faucibus.  Illa  faepe  ore  exeritur  ;  et 
dentibus  profe&o,  nifi,  quo  minus  tale  quid 
fiat,  interpofito  antea  quolibet  duro  panniculis 
mollibus  involuto  opportune  provifum  fuerit, 
foedifiime  vulneratur  ( h ).  Alias  retrahitur  m 
fauces ;  quae  fimul  ipfae  haud  leviter  affici¬ 
untur,  et  profedo  adeo  irritabiles  funt,  ut  fi, 

D  in 

* 

(<?)  Vid.  Cullen.  Firjl  Lines ,  §  M,cc,LX. 

(f)  Vid.  Chalmer.  ibid.  p.  98. 
(»Vid.HiLLAR.Oper.  fupra  citat.  p.  225. 

(b)  Vid.  Chalmer.  ibid.  p.  98. ) 

Munron.  De  Teta?w,  ibid.  p.  329. 

in  os  aliquid  cibi  potufve  etiam  blandiffimi 
inferere,  a  miniftrantibus  amicis  periclitetur, 
fpafmi  ilicet  ex  integro  ingravefcant  (i). 

XXXIV.  Saepenumero  laborat  quoque  la¬ 
rynx.  Hujus  enim  ligamenta  modo  ita  didu¬ 
cuntur,  ut  aeger  cum  loquelae  tum  vocis  ex¬ 
pers  fiat,  neque,  quantis  angatur  doloribus, 
certiores  altantes  amicos  aliter,  quam  fufpi- 
ria  miferabiliter  ducendo,  facere  poffit.  Non- 
nunquarn  etiam,  ah  durum  !  prae  impenden¬ 
tis-  gravioris  doloris  timore  fi  femet  tantil- 

i  . 

Ium  moveat,  ne  quidem  fufpirare  datur. 
Modo  ligamenta  adeo  fibi  invicem  attrahun¬ 
tur,  ut  fere  prorfus  intercludatur  fpiritus, 
vel  faltem  anima  difficillime  reciprocetur  (T). 

XXXV.  Mufculi  fimul  inter  coftas,  pedto- 
rales,  et  ferrati,  fpaftica  rigiditate  affedi,  co¬ 
ftas  fublevant,  atque,  quo  minus  fubmittan- 

tur, 

(i)  Vid,  Munron.  De  Tetano,  ibid.  p.  329. 

Vid.  Munron»  De  Tetano ,  ibid.  329,  330, 

tur,  impediunt ;  ideoque  fpiritum  adhuc  red« 
dunt  difficiliorem  (/). 

XXXVI.  Mufculis  omnibus  abdominis 
contradis,  integumenta  introrfum,  ut  in  ma¬ 
ximo  Opifthotoni  gradu,  validiffime  trahun- 

\ 

tur  ( m )  ;  et,  pro  convexitate,  in  quam,  inco¬ 
lumitate  perftante,  figurantur,  cavum  profun¬ 
dum,  inter  margines  coftarum  fpuriarum  et 
offa  pubis,  efficiunt  (n).  Quin  et,  mufculis 
ita  contradis,  vifcera  abdominis  furfum  in: 
feptum  tranfverfum  protruduntur  ;  et  profec¬ 
to,  ne  hoc,  inter  animam  accipiendam,  dila¬ 
tatis  pulmonibus  cedat,  magnopere  obdant. 
Impedito,  ne  defcendat,  fepto  tranfverfo,  et 
mufculis  inter  coftas  fortaffe  fimul  contradis, 
thorax,  quo  minus  ampliatur  deorfum,  eo 

magis 

(l)  Vid.  Munron.  ibid.  p.  330. 

( 'm )  Vid.  Hillar.  Oper.  fupra  citat,  p.  225. 

Chalmer.  ibid.  p.  97.  99. 

(?/)  Vid.  Munrox.  De  ‘Tetano,  ibid.  p.  330, 

magis  aliorfum  dilatari  videtur  ( o ).  Spafniis 

autem  nonnunquam  paulifper  remiffioribus, 
mufculi  abdominis  interim  perquam  con- 
vulli,  huc  illuc,  agitantur  (p). 

XXXVII.  Ex  fenfibus  quoque  quibufdam 
laborat  aeger.  Auditus,  nimirum,  plerum¬ 
que  admodum  acuitur :  nonnunquam  au¬ 
tem  hebefcit,  vel,  ex  toto,  interpellatur  ( q ). 
Vifus  quoque,  ut  fupr&  (XXXI.)  diximus, 
vel  itidem  hebetatur,  vel  prorfus  caligat. 

XXXVIII.  Hoc  morbo  laborantes  raro 

/. 

fomnum  capere  poliunt.  Siquando,  remit¬ 
tentibus  fpafmis,  obdormifcant,  fomnus  pau¬ 
lifper,  his  redintegratis,  interpellatur  ;  potif* 
fimum  fub  finem  morbi,  ubi  ne  quidem  obdor- 
mifcere  polTunt  ( r ),  fed,  interdiu  et  nodtu, 
continuata  inquietudine  vexantur. 

XXXIX.  Mens 
(o)  Vid.  Chalmer.  ibid.  p.  99. 

(/>)  Vid.  Munron.  De  'Tetano ,  ibid.  p.  330. 

(^)  Vid.  Munron.  De  Tetano ,  ibid.  p.  330. 

(r)  Vid.  Hillar.  Oper.  fupra  citat,  p.  225» 


t 

XXXIX.  Mens  plerumque  parum  affici¬ 
tur.  Delirat  equidem  aeger  interdum  (j-),  et* 
per  fomnum  perturbatum,  aliena  loquitur. 
Sed  frequentius  animi  virtutes  feu  facultates, 
non,  nifi  appropinquante  morte,  neque  tum 
quidem  multum,  imminuuntur  (t). 

XL.  Vitalia ,  quibus  circumfluit  fanguis  et 
anima  reciprocatur,  variis  tetani  temporibus 
varie  afficiuntur. 

XLI.  Sub  initium  morbi,  fi  hic  a  nervo 
pundlo  vulneratove  inceperit,  arteriae,  remit- 

tentibus  fpafmis,  exiliter,  aequaliter,  folito 

*  « 

tardius,  attamen  durius,  micant  ( u )  ;  fin  a 
frigore,  aliquanto  plenius,  et  durius,  raro  au¬ 
tem  celerius  (v).  Spafmis  faevientibus,  et 

paulo 

(/)  Vid.  Hillar.  Oper.  fupra  citat,  p.  226. 

(*)  Vid.  Hillar.  ibid.  p.  225. 

CuLLEN.  Firjl  Lines,  §  M,CC,LXIV. 

/  _  1 

(«)  Vid.  Hillar.  Oper.  fupra  citat,  p.  224. 

Chalmer.  ibid.  p.  93. 

(V)  Vid.  Hillar.  Oper.  fupra  citat,  p.  226, 


3o  DISPUTATIO  MEDICA 

paulo  equidem  poft,  arteriarum  percultus 
parvus  eft,  tremulus,  et  inaequalis :  fed 
paulifper  fit  tranquillus,  tardus  iterum,  et  ae¬ 
qualis  (w)  :  interdum  arteriae  non  amplius 
quadragies  momento  horae  micant ;  inter¬ 
dum,  ubi  morbus  frigore  concitatus-  fuerit, 
folito  frequentius  duriufque  ( x ).  Cum  mor¬ 
bus  ad  fummam  faevitiam  procefferit,  arte¬ 
riae,  fpafmis  urgentibus,  et  donec  paulifper 
quidem  remiferint,  concidunt  et  tremifcunt  ; 
atque  cor  adeo  valide  micat,  ut  motus  ejus 
oculis  percipi  potlint,  idtufque  totum  epiga- 
Jlrium  quatefaciant  (y). 

XLII.  Spafmis  faevientibus,  fpiritus  initio 
plerumque  celer  eft :  fed,  remittentibus,  fere 

naturalis 

(zv)  Vid.  Hillar.  Oper.  fupra  citat,  p.  224. 

Chalmer.  ibid.  p.  95. 

(x)  Vid.  Chalmer.  ibid.  p.  95. 

Hillar.  Oper.  fupra  citat,  p.  226. 

Munron.  De  Tetano ,  ibid.  p.  330. 

O)  Vid.  Chalmer.  ibid.  p.  98. 

naturalis.  Progrediente  autem  morbo,  prae¬ 
cipue  fub  finem,  aeger  paulatim  difficilius, 
magnoque  cum  labore,  animam  reciprocat. 
XLIII.  De  fundlionibus  naturalibus  pauca 

nunc  dicenda  funt.  Ventriculus,,  ineunte 

*  r 

morbo,  interdum  vomitu  afficitur ;  fed  haec 
affedtio  rariffime  diu  perflat.  Saepenumero, 
per  totum  quidem  morbum,  aeger  cibum  et 
potum,  ut  fanus,  appetit,  et,  fi  quid  devora¬ 
verit,  id  bene  concoquit ;  verum  enimvero  de¬ 
vorare  plerumque  nequit,  et  faevitia  morbi 
fimul  et  inedia  emacrefcit  paucis  diebus,  mi¬ 
rum  in  modum.  Siquando,  quod  profedto 
rariffime  accidit,  ulla  aegroto  devorandi  po- 
teftas  relinquatur,  liquor  blandus  vel  cibus 

mitis  et  tenuis,  ad  certum  locum,  moleftia 

—  * 

nulla,  defcendit ;  unde  convulfionibus  ilicet 
motis  partim  in  ventriculum  raptim  defer¬ 
tur,  partim  per  os  et  nares  magna  vi  rejicitur. 

\ 

XLIV.  Interdum  aegrotus  inexplebili  fiti 

/ 

afficitur ;  interdum,  licet  rarius,  os  faliva 

fluit» 

fluit.  Alvus  comprefla  eft ;  fed,  utrum  hoc 
e  natura  morbi  pendeat,  an  opio,  quod,  hoc 
urgente,  magna  copia  adhiberi  foleat,  animo 
profedto  incertus  fum.  Inteftina  interdum 
femet  deorfum,  ut  naturaliter  oportet,  aftrin- 
gere  et  relaxare  fere  prorfus  ceflant :  non- 
nunquam  motus  flbi  proprii  ordinem  retro¬ 
agunt  ;  et,  quod  utique  malum  eft,  pars  eo¬ 
rum  inferior  in  fuperiorem  fufcipitur.  Incifis 
porro  cadaveribus  eorum,  quos  hic  morbus  ab- 
ftulerit,  inteftina,  per  totam  quidem  longitu¬ 
dinem,  diametro  contradta  videntur.  Anus,  de¬ 
nique  modo  adeo  aftringitur,  ut  neque  clyfter 
per  eum  immitti,  neque  faeces  quidem  liqui- 

diflimae  dejici  poftint  ;  modo  adeo  relaxa- 

* 

tur,  ut,  per  eum,  faeces,  infcio  aegro,  de¬ 
fluant  (z.) 

XLV.  Organa  quoque  quibus  fecernitur 
urina  et  excernitur,  fefe  male  habent. 

Urina 

(z )  Vid.  Munron.  De  'Tetano ,  ibid.  p.  331. 

Urina  exigua  admodum  quantitate  fecer- 
nitur ;  partim,  fortafle,  quod  fluida,  ut  fanus, 
aeger  bibere  nequeat  (a) ;  partim,  quod  renes 
quodammodo  male  afficiantur.  Quinetiam 
quicquid  fecernitur,  id  colore  rubro  eft  ;  et 
fedimentum  deponit  nubilum,  quod  lafani 
fundum  non  petit  ( b ).  Huc  accedit,  quod 
in  vefica,  ob  mufculum  qui  hanc  claudit  fpaf- 
mo  affedum,  cumulatur.  Adeo  quidem  per¬ 
tinax  interdum  efl:  fpafmus,  ut,  poft  extre¬ 
mum  quidem  halitum  efflatum,  ne  tubulus, 
per  fiftulam  urinae  introlatus,  in  veficam  in¬ 
tromittatur  (c),  impediat. 

XLVI.  Plerumque,  calore  corporis  non 
audo  (d),  imo  frigentibus  ubique  extre- 

E  mis 

( 'u )  Vid  Hillar.  oper.  fupra  citat,  p.  225, 

(b )  Vid.  Chalmer.  ibidem,  p.  95. 

(c)  Vid.  Munron.  De  "Tetano,  ibidem,  p.  331. 

( 'd )  Vid.  Hillar.  oper.  fupra  citat,  p.  224. 

mis  (e),  facies  impallefcit ;  et  univerfum  cor¬ 
pus  gelido  fluit  fudore,  qui,  quo  magis  mi¬ 
nuuntur  vires,  eo  utique  lentior  et  frigidior 
eft  (f).  Quod  fi  fpafmi,  brevibus  tantum¬ 
modo  temporibus  interpofltis,  redeant,  et  fi 
adfit  febris  calor  ;  rubefcit  facies,  et  extre¬ 
mum  corpus  ubique  tepido  madet  fudore  (<£’). 
Nonnunquam  etiam  milliaria  efflorefcit  cu¬ 
tis  ;  fed,  utrum  hoc  fit  fignum  tetani  propri¬ 
um,  vel  potius  adventitium  quod  curationi 
* 

tribuendum  fit,  minime  liquido  apparet. 
Utcunque  res  fe  habeat,  inter  medicos  non¬ 
dum  convenit,  utrum  bonum  praecinat,  an 
malum  harioletur  (/:?). 

XLVII.  Sanguis,  initio  tetani  miflus,  na¬ 
turalis  apparet.  In  regionibus  aliquanto  fri¬ 
gidioribus, 

( e )  Vid.  Cullen.  Firjl  Lines ,  §  m,cc,lxii, 

(/)  Vid.  Munron.  De  'Letano ,  ibidem,  p.  331 
(^)  Vid.  Cullen.  Firjl  Lines ,  §  m,cc,lxii. 

(F)  Vid.  Cullen.  Firjl  Lines ,  §  m,cC,lxv0 

gidioribus,  interdunt,  11  repletis  fuerit  frigo¬ 
re  concitatus  morbus,  et  fupervenerit  febris, 
pelliculam,  ei  quae  inligniat  morbos  inflam¬ 
mationem  habentes  fimilem,  oflendit  (£).  In 
calidioribus  autem  regionibus,  fanguis,  li¬ 
quando  eliciatur,  quodammodo  folutus  vide¬ 
tur,  neque,  ut  fano  corpore  detradlus,  frigore 
coit  (/£).  Ad  hoc,  provedfiore  morbo,  elici¬ 
tus,  lineis  floridis  aut  fufcis  fuperficie  varia- 

'  •  .  i 

tur  (/). 

XLVIII.  Spafmi,  quibus  effli&antur  te¬ 
tano  affedli,  graviflimum  dolorem,  nullique, 
nili  iis  qui  viderint,  credibilem  concitant. 
Dum  fpafmi  paulifper  remittunt,  aliquantum 
profe&o  levantur  quoque  dolores  (m)  :  fed, 

his 

* 

■  _  \ 

(*)  Vid.  Munron.  De  'Tetano,  ibid.  p.  330. 

(>§)  Vid.  Cullen.  Tirji  Lines ,  §  m,cc,Lxiii. 

(/)  Vid.  Munron.  De  Tetano ,  ibid.  p.  330. 

{m)  Vid.  Munron.  De  Tetano ,  ibid.  p.  331. 

Cullen .  Firji  Lines ,  §  m,cc,lxii. 


36  DISPUTATIO  MEDICA 

his  remiffis,  mens  affligitur;  nam  “  Praete* 
“  riti  doloris  memoria,  recens  eft  ;  et  futuri,, 
“  atque  impendentis  torquet  timor  (ft).”  Ne 
fpafmi  integrentur,  immotus  jacet  miferan- 
dus  aeger.  Neque  enim  membra  movere 
audet,  neque  deglutire,  neque  loqui,  neque 
quidem  medico  arteriarum  pulfum  explora¬ 
turo  carpum  porrigere.  Porro,  ne  illi  allo¬ 
quatur  aliquis,  feneltramve,  quo  aeri  pateat 
introitus,  aperiat,  continenter  timet.  Nihilo 
vero  minus,  interpoli ta  fexta  quaque  quar- 
tave  horae  parte,  imo  trigelima  tantum¬ 
modo  vel  fexagelima  quidem,  fpafmi,  redin¬ 
tegrato  impetu,  aegrum  effligunt  ( o ). 

XLIX.  Atrocior  tetanus ,  aegrum  modo 
hora  una  (p)  perimit ;  modo  autem,  medi¬ 
cina 

( 'n )  Vid.  Ciceron.  De  fin.  bon.  et  mah  lib.  II. 
cap.  XXIX. 

/ 

(o)  Vid.  Munron.  De  "Tetano ,  ibid.  p.  331. 

\ 

( p)  Vid.  Girdleston.  oper.  fupra  citat,  p.  54.. 

\  ' 

cina  interea  contra  eum  parum  valente,  in 
diem  fecundum  tertiumve,  imo,  quod  pro- 
fedo  raro  accidit,  in  diem  feptimum  quidem 
vel  odavum  ( q ),  haud  levatus  producitur. 
Parum  proficientibus  medicamentis,  morbo¬ 
que  ingravefcente,  aeger,  ferius  ocius,  vel 
fpafmis  graviffimis  pertinacibufque  crucia¬ 
tus  (r),  vel  omnibus  fimul  membris  convul- 
fus  (j),  vel  demum  fanguine  idus  ( t ),  mo¬ 
ritur.  Illico  ante  mortem,  fpafmi  plerum^- 
que  laxantur  (w).  Verum  interdum  tamen 
rigiditas  fpailica  perflat  ad  extremum  ufque, 

et 

(^)  Vid.  Munron.  De  Tetano,  ibid.  p.  332. 

(r)  Vid.  Chalmer.  oper.  fupra  citat,  p.  99. 

Girdleston.  oper.  fupra  citat,  p.  54. 

( 7 )  Vid.  Hillar.  oper.  fupra  citat,  p.  225. 

Chalmer.  oper.  fupra  citat,  p.  99. 

Munron.  De  Tetano ,  ibidem,  p.  332. 

( 't )  Vid.  Girdleston.  oper.  fupra  citat,  p.  54, 

(?/)  Vid.  Chalmer.  oper.  fupra  citat,  p.  99. 

et  aliquandiu  etiam  poft  efflatum  hali¬ 
tum  (v). 

L.  Levior  vero  tetanus  nonnunquam  in 

■  '  Y  •  '  :  , 

menfem  unum,  duofve  protrahitur.  Quoties 
tamdiu  producitur,  plerumque  fecum  haud 
multum  affert  periculi.  Quotidie  lenius  ra- 
riufque  aeger  convellitur  ;  dum,  morbo  fini¬ 
to,  ex  periculo  evadat.  Verum  enimvero, 
etiam  cum  pedetentim  evanuerit  hic  morbus, 
rigiditatem,  dolorem,  et  debilitatem  aliquan- 
diu  poft  remanere,  haud  infolitum  eft.  Eft 
infuper  notandum,  qui,  morbo  fugato,  eva- 
ferint  fuperftites,  eos  aliquanto  poft  adeo  de¬ 
biles  effe,  ut,  auxiliantibus  nullis,  femet  fine 
dolore  erigere  nequeant ;  et  complures  prius 
labi  menfes,  quam  labefa&atas  vires  denub 
colligant  (w). 

LL 


(?;)  Vid.  Munron.  De  'Tetano,  ibid.  p.  332. 
(w)  Vid.  Munron.  De  Tetano ,  p.  332, 

LI.  i.  Hic  loci  pauca  de  trifmo  recenter 
natorum  prius  dicenda  funt,  quam  ad  difpu- 
tandum  de  caeteris,  quae  ad  tetanum  per^ 
tinent,  pergamus. 

2,  Trifmus  matrum  precibus  non  lenis,  im 
fantem  tenellulum,  vagientem,  plorantem, 
rifu  matrem  cognofcere  etiamnum  nefcium, 
faepiflime,  ante  nonum  aetatulae  diem,  ado¬ 
ritur  ;  interdum  profedlo  ferius,  fed,  poft 
diem  decimum  quartum,  rariffime.  Invaden¬ 
te  morbo,  infans  inquietatur  admodum  ;  mi- 
•  • 

ferabiliter  ejulat ;  obvia  matris  illachryman- 
tis,  et  quam  atrpx  ei  infidietur  hoftis  infcien^ 
tis,  mammarum  ubera  aegerrime  fugit.  Poft 
paulo  rigefcit  maxilla  inferior,  et  fuperiori 
attrahitur.  Mater  infantem  tenerum,  inopem, 
quid  libi  fit  rei,  quidve  velit  fari  nefcium,  ma¬ 
nibus  jundis,  et  lachrymis  oculos  fuffufa  ob¬ 
tuetur:  fed  quid  matris  preces  proficiunt?  Mor¬ 
bus  increfcit :  lingua  aegrius  movetur  aegri- 
pfque,  donec  fugere  infans  prorfus  neqqeat : 

•  t 

collum,, 


/ 


# 

collum,  deinde  dorfum,  demumque  univer- 
fum  corpus  rigefcunt :  atque  morbus  profec¬ 
to,  ut  in  adultis,  plerumque  libi  formam 

opifthotoni  alfumit.  In  quibufdam  vero  ex- 

* 

trema  membra  flexibilia  manent,  neque  con¬ 
velluntur^). 

3.  Urgente  trifmo ,  mufculi  quoque  abdo¬ 
minis  afficiuntur ;  fed  raro  eo  ufque,  ut 
anteriorem  hujus  fuperficiem  modo  fupra 
(XXXVI.)  di  dio  concavent.  Ambitus  tu¬ 
midus  umbilicum  circumfidet.  Cutis,  ea 

potiffimum  dorfi  quod  aliquantum  intumef- 

%  ■_  « 

cit,  colorem  rubrum  in  fubfufcum  vergen¬ 
tem  ducit ;  et  non  in  infantibus  modo,  fed 
in  adultis  quoque,  maculis  fubrubris,  inflan¬ 
te  morte  vel  extremo  halitu  jam  efflato,  de¬ 
coloratur.  Morbo  graviore,  infans  perpau¬ 
cis  horis  perimitur ;  leviore,  vitam  utique 

miferandam, 

(x)  Vid.  Munrox.  De  *Ietano ,  ibid.  p.  332. 

miferandam,  in  diem  quintam  fextamve,  in¬ 
terdum  trahit  (f). 

i  'J 

C AU S  M  REMOTiE 

LII.  dividi  poliunt  in  duo  genera ;  quo¬ 
rum  unum  eas  comple&itur,  quae  homines  in 
hunc  morbum  proclives  reddunt ;  alterum 

eas,  quae  in  proclivibus  morbum  concitant. 

*» 

Illae  praedifponentes  vocantur ;  hae  excitan¬ 
tes, 

GENUS  PRIMUM. 

Caufae  Praedifponentes,, 

LIII.  Caufae,  quae  homines  huic  morbo 
obnoxios  faciunt,  funt  eae,  qualefcunque  lint, 
quae  eorum  corpora  iis,  quae  leviffime  ftimu- 
lant  vel  incitant,  affici  juflo  aptiora  reddunt. 

F  Nimia 

(/)  Vid.  Munron.  De  HetanO)  ibid.  p.  332. 


f 


c 

/ 

Nimia  haec  aptitudo,  apud  medicos  audores, 
mobilitas  nominatur  ;  et  profedo  haud  in¬ 
epte,  quippe  cum,  quibufcunque  iniignis  fit, 
.ii,  prae  caeteris,  quibuflibet  incitantibus  fa¬ 
cile  quafi  moveantur.  Unde  efficiatur  hu- 
jufcemodi  mobilitas,  nobis  paulo  uberius  dif¬ 
ferendum  eft. 

LIV  Mobilitas  modo  (LIII.)  ditfta,  vel 
ex  irritabilitate  audta,  vel  fenfu  acriore  fadlo 
provenire  poteft. 

LV.  Haec  (LIV.)  irritabilitas  in  primis  ex 
refoluto  corpore  pendere  videtur.  Quaenarn 
aetas  enim  irritabilior  eft;  et  mobilior  ?  in¬ 
fantilis  certe  et  [puerilis.  Uter  fexus  ?  mulie¬ 
bris.  Urbani  an  ruftici  ?  illi  quidem.  De- 
fides  an  laboriofi  ?  Mehercule,  defides.  Qui 
calidas  regiones  habitant,  an  frigidas  ?  pro¬ 
fecto  calidas.  Cur  ita  eft  ?  propterea  quod 
tenera  aetate,  quam  matura,  eft  corpus  refo- 
lutius ;  muliebri  fexui,  quam  virili  ;  urbanis, 
quam  rufticis  y  ignavis,  quam  laboriofis ;  ca¬ 
lidam 


f 

lidam  denique  regionem,  quam  temperatio* 
rem  frigidamve  habitantibus. 

LVI.  Quae  caufae,  aeftuofis  in  locis,  cor¬ 
pus  humanum  folvendo,  [idem  in  tetanum 
proclive  faciunt,  eae  profedto  funt  numero 
complures.  Praecipuae  autem  funt  calor  in¬ 
temperatus  quotidie  corpori  admotus ;  diaeta 
ex  frugibus  herbifque,  quam  in  regionibus 
in  polos  utrinque  vergentibus,  majore  ex  parte, 
compofita ;  libido  effraenatior  et  concubitus 
frequentior,  quae  corpus  admodum  folvunt. 

LVI1.  Hic  loci  obfervandum^ft,  mobilita¬ 
tem,  quam  effecerit  fubita  corporis  refolu- 
tio,  plus  ad  homines  in  tetanum  proclives 
reddendos  valere,  quam  eam  quae  corporibus 
paulatim  refolutis  fuperveniat.  Hinc  in 
promptu  efl  ratio,  cur,  in  calidioribus  regio¬ 
nibus,  illico  poft  pugnas  in  quibus  diu  acri- 
terque  certatum  eft,  et  longa  itinera  prope¬ 
rantius  fadta,  milites  leviffimis  caufis  admo¬ 
tis,  imprimis  vulneribus  dum  pugnatum  eft 

acceptis, 

acceptis,  huic  morbo,  mirum  in  modum,  pa¬ 
teant  (%)  ;  et  cur  eodem  procliviter  affician¬ 
tur  juvenes  caeteroquin  robufti,  qui  caulis, 
quae  corpus  fubitb  admodum  folvunt,  fubita 
puta  temulentia  (a),  pergraecando,  et  amando, 
debilitati  lint.  Inde,  porro,  explicari  poteft, 
quare  ex  acutis  morbis  revalefcentes,  veluti 
ex  colica  Pittonam,  tam  facile,  caulis  qui- 
bullibet  excitantibus,  in  tetanum  incidant  (b)« 

LVIII.  Plenitudo  quoque  corporis,  fenfum 
acriorem  reddendo,  mobilitatem  augere  puta¬ 
tur  (<r)  \  fed,  cum,  qui  aeltuofas  regiones  ineo- 
lunt,  ii,  ob  uberiorem  cutis  exhalationem, 
raro  repleti  lint,  mobilitas,  qua  inlignes  ad¬ 
modum 

(  s)  Vid.  Rush.  Medical  Inquiries  and  Ohferva - 
tions,  p. 198. 

(«)  Vid.  Girdleston.  EJfays  on  Hepatitis  and 
Spafmodic  AffeEtions  in  India,  p.  57. 

(b )  Vid.  Munron.  De  (Teta?io9  ibid.  p.  333. 

(c)  Vid.  Munron.  De  sTetanoi  ibid.  p.  334,  33.5. 

modum  funt,  haud  ex  plenitudine  aeque,  ac 
ex  caulis  modo  dT£lis,  pendet. 

LIX.  Senfum  nimis  acutum  haud  aeque, 
ac  irritabilitatem,  corpus  huic  morbo  oppor¬ 
tunum  reddere,  idcirco  concludi  poteft,  quod, 
licet  leviufculis  manuum  et  pedum  digitorum 
vulneribus,  iis  imprimis  quae  effecerint  in- 
firumenta  lacerantia,  faepenumero  concite¬ 
tur  ;  in  eum  tamen,  Moseleio  ( d )  teflante, 
raro  incidunt  ii,  qui  vulneribus  gravem  do¬ 
lorem  afferentibus  laborent,  et  nunquam  mi¬ 
lites,  in  quorum  terga,  ob  delidta  militaria, 
flagello  graviffime  faevitum  fuerit.  Quine- 
tiam,  idem  audior  eft,  dolores  etiam  acerbif- 
fimos  in  extremo  corpore  concitatos,  ob  cu¬ 
tem  acerrimo  fenfu  praeditam,  tetanum  nun¬ 
quam  efficere  ;  dum  partis  mufculofae,  in 
qua  infignis  profedto  nullus  nervorum  ramus 
confpicitur,  leviffima  quidem  irritatio  eun- 
,  dem 

(jT)  Vid.  Moselei.  Oper.  fupra  citat,  p.  473. 

dem  interdum  concitat  (e).  Ad  hoc,  Aethi¬ 
opes,  quamvis  fenfu  hebetiore  fint  praediti, 
quam  Albi,  faepius  in  tetanum  incidunt  (/). 
Verum  enimvero  nobis  confitendum  eft,  rem, 
nobis  opinantibus,  ita  efle,  non  quia  fenfu 

hebetiore  aut  majore  irritabilitate  natura 

(  '  '  '  *  • ' 

praediti  funt ;  fed  potius,  quia  caufis  exci¬ 
tantibus  faepius  multo  diutiufque  obje&an- 
tur.  Certiores,  denique,  nos  facit  Rushius  (g), 
medicus  apprime  eruditus,  tetanum  optime 

fugari  poffe  iis  medicamentis,  quae,  diathejin 

\ .  ’•  -  N 

partis  vulneratae  et  totius  quidem  corporis 
phlogiflicam  inducendo,  fenfum  acriorem  red¬ 
dunt. 

LX.  His  (LVIIL— LIX.)  cognitis,  eafn  tan¬ 
tummodo  mobilitatem,  quae  nimia  irritabili¬ 
tate 

.... '  \ 

(£)  Vid.  ibid.  p.  473—4. 

( 

CO  Vid.  ibid.  p.  472. 

O)  Vid.  Rush.  Medical  hiquiries  and  Oh f erva- 
tionSf  p.  199,  200. 

£ate  caulis  fupra  (LVI.)  didis  induda  effi- 
piatur,  hominum  corpora  in  tetanum  procli¬ 
viora  reddere,  animo,  ut  credamus,  adduci¬ 
mur. 

GENUS  SECUNDUM. 

Caufae  Excitantes . 

LXI.  Harum  duae  funt  fpecies :  prima  eft 
earum,  quae  nervos  laedunt  vel  irritant :  al¬ 
tera  earum  quae  corpus  reda  vel  minus  reda 

*  *  •  (  /  • 

debilitant.  De  his  fpeciebus  diftribute,  atta¬ 
men  comprefse,  nobis  differendum  eft. 


Species  Prima. 

Caufae  quae  nervos  laedunt  vel  irritant . 

✓ 

LXII.  i.  Illiufmodi  funt  partes,  manuum 
imprimis  et  pedum  digitorum,  contufae,  vul- 

i  /  ,  ,  . 

nerataes 

neratae,  pun&ae,  laceratae ;  offa  fradta,  vel 
luxata  ;  abortus ;  vermes  inteftina  rodentes ; 
membri  amputatio  ;  cerebri  terebratio  (#). 

2.  Inter  caufas,  quae  irritando  hunc  mor¬ 
bum  concitant,  enumerantur  menfes  fuppref- 
11 ;  acris  materia  ex  ulceribus  et  abfceffibus, 
per  lymphatica ,  in  fanguinem  circumfluum  re- 
forpta  ;  humores  acres  vel  in  fuperficiem  ce¬ 
rebri,  vel  in  ventriculos  ejus  effufi  (i)  ;  ar¬ 
thritis,  demum,  vel  eryfipelas  (/£)  repulfum. 

LXIII.  Caufae  praecipuae,  quae  in  recen¬ 
ter  natis  infantibus  morbum  efficiunt,  funt 
7neconium  in  inteftinis  etiamnum  remorans, 
eademque  irritans  ;  aer  incifo  umbilici  funi¬ 
culo  afpirans ;  corpus  homunculi  frigori 
infolito  objeclum  ;  lac,  dum  mater  nutrixve 
gravi  qualibet  animi  perturbatione  commo¬ 
vetur, 

( h )  Vid.  Moselei.  Oper.  fupra  citat,  p.  473. 

(i )  Vid.  Morgagn.  lib.  I.  epift.  X.  art.  II. 

(Q  Vid.  Munron.  De  Tetano,  ibid.  p.  337. 

vetur,  fudum  ;  partes,  inter  partum  laborio- 
Ium,  laefae  (/)  ;  negleda  mundities. 

i 

■ 

i 

Species  Secunda. 

,  •  ,  \  .  ■ 

* 

Caufae  quae  recla ,  vel  minus  re 51  a  fed  fubi~ 

td,  corpus  debilitant . 

\ 

LXIV.  Harum,  quae  corpus  reda  debili- 
tant,  praecipua  eft  frigus  corpori  calefado 
admotum.  Multa  profedo  exempla  enar¬ 
rantur  hominum,  qui,  ob  hanc  caufam,  in 
tetanum  inciderunt.  Huc  fpedant  vedi- 
menta  humida,  et  aer  nodmmus  feu  vefper- 
tinus.  Huic,  qui  calidas  regiones  incolunt, 
ii  femet  incaute  perfaepe  objiciunt.  Mui- 
rius  de  hac  re  differens,  hifce  loquitur  ver¬ 
bis  :  “  Qui  calidas  regiones  vel  aeduofas,  u- 
“  trafque  velut  Indias,  incolunt,  ii  diurnis 
“  laboribus  peradis  laxati,  fervidifque  folis 

G  “  idibus 

(7)  Vid.  Munrox.  De  Metatio,  ibid.  p.  337 — 8. 

M  i&ibus  relaxati,  optatum  captare  frigus  ar- 
“  dent ;  ideoque,  fimul  ac  foi  fefe  oceano 
“  tinxerit,  corpora  multo  fudore  adhuc  fuffu- 
u  fi,  lenes  vefpere  auras,  fub  dio,  inhalatum 
c<  prodeunt ;  unde,  grato,  in  praefens,  frigo- 
“  re,  fed  malorum,  in  pofterum,  femina  fe- 
“  rente,  capti  ;  atque  improvidi  fecurique 
“  futuri  periculi ;  non  tedla,  donec  roref- 
“  eant,  fubeunt.  Eorum  corpora,  hoc  modo* 
t(  debilitata,  faepe  in  tetanum  prona  inci- 
a  dunt ;  et,  quod  vefpertinis  auris  femetip- 
u  fos,  a  roratione  immunitos,  objeciflent,  eos 
“  nimis  fero  poenitet  pigetque  (jn)” 

LXV.  Eodem  quoque  pertinet,  balneum 
frigidum,  fi  in  id,  poli  exinanitiones  nimias 
et  fubitas,  temere  defeendatur.  Mahome- 
tanus,  in  auftralibus  Tanjorae  partibus, 
qui,  in  frigidarium  iilico  poft  defeendendo, 

*  quam 

(m)  Vid.  Muir.  "Tentam .  Medie.  Inaug .  De  Te* 
tano  \  edit.  Glasg.  ann.  m,dcc,xc,  et  ite¬ 
rum,  Edin.  p.  n.  12. 

quam  rem  veneream  cum  muliere  habuiflet, 
Tetano  extemplo  correptus  eft ;  et  hora  di¬ 
midia  mortem  obivit  ( n ).  Tetanus  interdum 
quoque  iis  accidit,  qui,  dum  fudatur,  in  a- 
quam  frigidam  femet  immergunt ;  vel  im¬ 
bribus,  ftillanti  verfpertino  rori,  aerifve  fri¬ 
gidi  flabro  objedlant  (o).  Magna  demum 
copia  aquae  frigidae  ab  iis  hifterna  temulen¬ 
tia  fitientibus  mane  bibita,  raro,  ut,  apud 
milites  Britannicos  in  India  Orientali, 
obfervandi  eft  Girdlestoni  (p)  occafio  ob¬ 
lata,  tetanum  non  concitat. 

LXVI.  Ejufdemmodi  caufis  annumeranda 
eft  exinanitio  (<?).  Sanguinis  in  primis  pro¬ 
fluvia  tetanum  inducere  dicuntur.  Rem  ita 

efle, 

( n )  Vid.  Girdleston.  EJpiys  on  Hepatitis  and 
Spafmodic  AffeBions  in  India,  p.  58, 

(0)  Vid.  Hillar.  Oper.  fupra  citat,  p.  221. 

(p)  Vid.  Girdleston.  Oper.  fupra  citat,  p.  57. 

(^)  Vid.  Munron.  De  Tetano ,  ibid,  p.  339. 

dfe,  vero  quidem  haud  abfimile  eft  ;  eoque 
magis,  quod  nemo  fanguine  amiffo  prius  vi¬ 
tam  obeat,  quam  convullionibus  afficiatur. 
Partim  jactura  fanguinis,  quam  efficiant,  par- 
tim  nervos  laedendo,  partus  difficilior,  et  vul¬ 
nera  profundiora,  tetanum  concitant.  Quin- 
etiam  eundem  morbum  faciunt  vomitio,  et 
dejectiones  frequentes  admodum  et  copiofae, 
live  medicamentis  (r)  efficiantur,  five  caulis 
cholerae  concitatricibus  (r). 

LXVII.  Terror,  demum,  licet  corpori 
fubitam  et  inulitatam  vim  impertiatur  modi¬ 
cus  ;  tamen,  ut  docet  exemplum  quod  com¬ 
memoravit  Bierlingius  ( t ),  eo  interdum 
procedit  violentiae,  ut  corpus  dicto  citius  fe- 
det,  atque  rigefcere  faciat. 

LXVIII.  Ex  iis,  quae  corpus  fubito,  licet 
minus  recta,  debilitando,  tetanum  concitant, 

funt 

(r)  Vid.  Haen.  Rat.  Med.  p.  X.  c.  IV.  §  7, 

(j)  Vid.  Hippoc.  Epid.  1.  V.  n.  78. 

(0  Vid.  The/.  Theor,  Prati.  Ob/  5$. 

funt  venena  quaedam  ;  inter  quae  recenfen- 
da  imprimis  funt,  opium ,  cicuta  aquatica ,  et 
lauro-cerafus . 

LXIX.  Lacroisius  ( u )  aniculam  fexage- 
nariam  memoratam  habet ;  quae,  poftquam, 
ut  levarentur  coli  dolores  quibus  tum  tor¬ 
quebatur,  quantitas  opii  haud  modica,  cly lie¬ 
ris  ope,  per  anum  immifla  erat,  momento 
fere  aliquid  caput  impetere  fenlit,  eamque 
dein  fopor  obruit.  Mufculi  colli  inferiorif- 
que  maxillae  poli  paulo  obriguerunt.  Tan¬ 
dem  duodecim  horis,  quam  injedtum  erat 
opium,  vita  decellit.  Monro  (z;)  quoque 
praeclarus  polleris  prodidit,  opium  variis  mo¬ 
dis  ranis  admotum,  ligna  tetani  redii  et  0- 
pijlhotoni  efficere. 

LXX.  Wepferus  narrat,  puerum,  odio  an¬ 
nos  natum,  aliquante)  radicis  cicutae  aquati¬ 
cae 

(«)  Vid.  Roux  Journ.  de  Med.  tom.  xxxix. 

(v)  Vid.  EJfays  and  Obferv .  pbyf*  and  Liter » 
vol.  IIT» 

V 

cae  devorato,  primum  vertigine  ei  fimili, 
quam  concitat  temulentia,  affe&um  efle,  dein 
convulfionibus  ;  et,  poftremo,  trifrno  et  opif- 
thotono  violentis  urgentibus  mortuum  efle. 


CAUSA  PROXIMA, 

LXXI.  De  caufa  tetani  proxima,  multa 
dicere,  nobis  non  in  animo  eft ;  eoque  magis, 
quod  nondum,  quid  Iit,  fatis  compertum 
medici  habuerint.  Cullenus  ipfe,  fe  de 
hac  ignorare  profiteri,  quam  incerta  dicere, 
melius  ratus  eft.  Cum  itaque  proxima  hujus 
morbi  caufa  adeo  abdita  fit,  inexercitatum^ 
juvenem,  quod  medicus,  qui  et  propria  et  a- 
liorum  experientia  fapuit,  exponere  nequi¬ 
vit,  id  explicare  aggredi  minime  decet. 


DIAG. 

DIAGNOSIS. 

I 

LXXII.  Morbi,  qui  pro  incipiente  tetano 
pofiunt  haberi,  funt,  catalepjis ,  hyjieria ,  hy¬ 
drophobia,  et  rheumatifmus, 

LXXIII.  Catalepji  praefente,  membra  fa¬ 
cile  fle&i  poflunt ;  et,  quo  collocentur  litu, 
eum,  nullo  movente,  retinent.  Urgente  autem 
tetano,  membra  nunc  immobilia  rigent ; 
nunc,  huc  illuc,  convelluntur  :  et  praeterea, 
fecus  ac  in  catalepji  accidit,  fenfus  externi, 
praeter  auditum  et  vifum,  qui,  ut  fupra 
(XXXVII.)  notavimus,  interdum  hebetan¬ 
tur,  plerumque  acuti  funt;  atque  interni  in¬ 
tegri  manent  et  ill&efi. 

LXXIV.  In  hyjieria,  aeque  ac  in  trifmo , 
aeger  afpectam  aquam  interdum  perhorrefcit ; 
et,  fi  deglutire  aggrediatur,  fubito  et  violen¬ 
ter  convellitur.  Verum  plerumque  tamen 

fatis 

fatis  internofcantur  hi  morbi,  caufas,  unde 
provenerint,  animum  advertendo. 

LXXV.  Maximam  tetano  cum  hydropho¬ 
bia  intercedere  affinitatem,  profecto  confi¬ 
tendum  eft.  Morbi  enim  confimiles  funt,  et 

-  '  V 

mufculis  quos  afficiant,  et  caufis  unde  conci¬ 
tentur,  et  remediis  quibus  tollantur,  et  de¬ 
mum  eo  quod  hyjieriam ,  modo  unus  modo  al¬ 
ter,  infigniant  (w.).  Quapropter,  his  utriufque 
morbi  communibus,  nihil  utique  reflat,  quo, 
unus  ab  altero,  diftinguantur,  nili  caufa  quae 
vulnus  intulerit.  Morbus,  fi  vulnere,  quod 
inflixerit  animal  quodlibet  rabidum,  prove¬ 
nerit,  hydrophobia  nominatur  ;  fin  eo,  quod 
inanimum  quodvis,  tetanus . 

LXXVI.  Rheumatifmo,  demum,  aliqua  pro- 
fedto  fimilitudo  (#)  eft  cum  incipiente  opi- 
ithotono :  in  utrifque  enim  cervicis  mufculi 
rigefcunt,  et  dolent.  Verum  enim  vero,  li¬ 
quando 

(w)  Vid.  Rush.  Oper.  fupra  citat,  p.  206, — 7* 

(#)  Vid.  Chalmer.  ibid.  p.  92. 

quando  initio,  hic  an  ille  adiit,  medicus  diju¬ 
dicare  nequeat ;  ligna,  quae,  progrediente 
morbo,  deinceps  provenient,  certiorem,  uter 
duorum  urgeat,  eum  perbrevi  facient. 


PROGNOSIS. 

LXXVII.  "Tetanus  a  vulnere  (y),  aut  exi¬ 
nanitione  (z),  fere  femper  lethalis  elt.  Qua¬ 
cunque  ex  caufa  provenerit,  infantibus  recen¬ 
ter  natis,  quos  corripuerit,  plerumque  exiti- 
um  affert. 

LXXVIII.  Ubi  ab  initio  gravis  elt  mor¬ 
bus,  et  perbrevi  admodum  ingravefcit,  malum 
elt :  ubi  aeger  neu  cibum  neve  medicamen¬ 
ta,  nili  aegerrime,  devorare  potell ;  ubi,  quod 

-  / 

H  alfumpferit, 

(y)  Vid.  Mosel.  Oper.  fupra  citat.  p.  478. 

Vid.  Galen.  Method .  Medend .  lib.  XIII. 
cap.  8.  et  De  1  remore,  Palpitatione ,  Con- 
vulfione  et  Rigore ,  cap.  8. 


{ 


53  DISPUTATIO  MEDICA 

aflumpferit,  id  per  os  et  nares  fubito  rejicit, 
malum  utique  iterum  :  ubi,  brevibus  perquam 
temporibus  interpolitis,  convulfiones  redinte¬ 
grantur,  malum  (a)  quoque  :  peffimum,  de¬ 
mum,  eft,  ubi,  mufculis  rigidis  fubito  relaxa¬ 
tis,  fudor  frigidus  lentufque  corpus  humec- 
tat  ;  atque  ubi  inalgefcunt  (&)  extrema. 

LXXIX.  Contra  ea,  fpes  eft,  fi  mOrbus, 
initio  levis,  lentius  invalefcat ;  fi ,  medica¬ 
mentis  opportune  adhibitis,  fpafmi,  quoties 
redeant,  non  ingravefcant }  fi  morbus,  ultra 
quartum,  quintum,  fextumve  diem,  jam  pro- 
dudlus  fit ;  fi  vires  nondum  magnopere  frac¬ 
tae  fint;  fi  cibi  appetentia  non  deficiat,  et 
aeger  aflumptum  devorare  pofiit,  nequedum 
ei  animus  contriftetur  ;  et,  denique,  fi,  pofts 
quam  morbus  aliquandiu  perftiterit,  aliquid 
circa  fpinam  quafi  repens,  extremaque  pe¬ 
tens,  fentiat. 

LXXX.  Hic 

(«)  Vid.  Munron.  De  "Tetano ,  ibid.  p.  344. 

(6)  Vid.  Girdleston.  opufc.  fupra  citat,  p. 


/ 

LXXX.-  Hic  loci  obfervandum  eft,  mor¬ 
bum,  quamvis  rard,  multb  interdum  quarto 
die  quintove  ferius  mortem  afferre.  Non 
enim  defunt  exempla,  ubi,  pofl  feptimum, 
imo  decimum  diem,  laborantibus  exitio  fu¬ 
erit. 

LXXXI.  Eft  infuper  intelligendum,  nul¬ 
lum  tetano  diem  effe  judiciarium  ;  fed,  quo¬ 
ties  non  perimat,  paulatim  cedere.  Quot¬ 
quot  ex  eo  fuperftites  evadunt,  ii  aliquandiu 
debiles  manent ;  et  plerumque  complures 
profedto  menfes  prius  labuntur,  quam  prifti- 
nam  valetudinem  recuperant. 

RATIO  MEDENDI 

i.  _ 

LXXXII.  Tria  confilia  compledtitur : 
quorum, 

Primum^  eft  excitantes,  quae  adflnt,  caufas 
tollere  fi  poffint ;  lin  minus,  ne,  nervorum 

interventu, 

interventu,  cerebrum  diutius  afficiant,  ob~ 
ftare : 

Secundum,  fpafmos  fugare  : 

Tertium,  his  fadtis,  fra&as  revalefcentis 
vires  refocillare. 


CONSILIUM  PRIMUM. 

LXXXIII.  Hoc  ad  primam  tantummodo 
(LXII,  LXIII  )  fpeciem  caufarum,  quibus 
concitetur  morbus,  refpicit. 

LXXXIV.  Meconium  infantum  recens  na¬ 
torum,  li  morbum  concitaverit,  et  etiamnum 

inteftina  infarciat,  primo  quoque  tempore 

< 

medicamentis,  ex  iis  quae  alvum  movent, 
expellendum  eft. 

LXXXV.  Vero  profedto  fimillimum  eft, 
meconio  inteftina  opportune  vacuefaciendo, 
trifmum  i;infantum  prorfus  fere  arceri  pofte. 
Evansius  (c)  enim,  qui  medicinam  in  Ja~ 

maica 

(c)  Vid.  Rush.  Ojper.  fupra  citat,  p.  202,  203. 

maica,  complures  per  annos,  faflitabat,  ne 
unum  quidem  poft  exemplum,  quam  id  fa¬ 
ciendum  curaverat,  trifmi  apud  infantes,  quo¬ 
rum  parentes  ejus  praeceptis  obfecundave- 
rant,  confpicatus  eft. 

, 

LXXXVI.  Si  a  tetris  vermibus  inteltina, 
in  quibus  hofpitantur,  foede  rodentibus  pro¬ 
venerit  morbus,  etiamnumque  alatur ;  foedi 
hi  hoftes  inteftini  ex  infidiis  quam  primum 
necati  aut  vivi  fugandi  funt  ope  remedio¬ 
rum,  ex  iis  quae  vi  eorum  deletrice  pollent, 
quaeque  alvum  acriter  cient. 

LXXXVII.  Cum  dentitio  in  caufa  fit 
morbi,  gingivae  fcalpello  leniter,  *  primo 
quoque  tempore,  fcarificandae  funt  ;  ita  ut, 
impedimento  fublato,  nafcentes  denticuli  ex¬ 
peditius  proveniant. 

LXXXV1II.  Sin  vulnus  caufa  evidens  fue¬ 
rit,  id,  primo  quoque  tempore,  explorandum 
eft,  utrum  aliquid  extraneum  intus  fit ;  et, 
fi  tale  quid  fit,  quam  primum  inftrumento 

chirurgico 


i 


f 

chirurgico  extrahendum  eft.  Hoc  fa&o,  cu¬ 
randum  eft,  ut  Rushio  {d)  videtur,  medica¬ 
mentis  ex  iis  quae  falutarem  inflammatio¬ 
nem  concitant ;  eoque  magis,  quod  vulnera, 
partefve  aliqua  laefae,  unde  provenerit  te - 
tanusy  nulla  (igna  inflammationis  oflen- 
dunt  (tf).  Hujus  generis  nullum  plus  poteft, 
quam  linteolum,  fuccidum  ex  fpiritu  terebin¬ 
thino,  vulneri  inditum  (/). 

LXXXIX.  Eodem  autem  tempore,  Rushio 
praecipiente,  ore  afTumenda  funt,  vel  externo 
corpori  admovenda  medicamenta,  ex  iis  quae 
univerfum  corpus  flimulant.  Hujufcemodi, 
quae  plurimum  poffunt,  ea  funt  cinchonae 
cortex,  vinum,  oleum  fuccini,  argentum  vi¬ 
rum,  linapis  («§■)  parca  haud  manu  adhibita. 

Haec 

(J)  Vid.  Rush.  Oper.  fupra  citat,  p.  196 — 7 — 9. 

(e)  Vid.  Stoll.  Ration .  Medend.  part.  tert.p.  423. 

Rush.  Oper.  fupra  citat,  p.  200. 

(/)  Vid.  Rush.  Oper.  fupra  citat,  p.  197. 

(£■)  Vid.  Rush.  Oper.  fupra  citat,  p.  196 — 97. 

Haec  profedo  medicamenta  live  feparatim, 
live  pauciora  plurave  fimul,  necnon  vejicato- 
ria  quoque  inter  fcapulas  admota,  Rushio 
telte,  plurimum  proficiunt. 

XC.  Conjedat  idem  audor,  fulmen  elec¬ 
tricum  tetano  correptis  profecturum  efie  (h)* 
Quantum  vero  ad  opium  attinet,  quater  ex 
quinquies  (i)  opinione  praefcribentis  pejus 
accidere,  imo  interdum  plurimum  nocere  (/f), 
cenfet ;  et,  liquando  ad  id  decurratur,  plus 
utilitatis  ex  parvis  dofibus,  quales  dolores 

r 

tantummodo  levent,  expedandum  efie  pror- 
fus  exiftimat  (/). 

XCI. 

(£)  Vid.  ibid;  p.  200. 

(*)  Vid.  ibid.  p.  201. 

(£)  Vid.  ibid.  p.  201 — 2. 

(/)  Vid.  ibid.  p.  202  ;  ubi  his  loquitur  verbis  : 

I  do  not  forbid  the  ufe  of  opium  altogether  in  this 

‘  'i  I  / 

“  diforder.  I  think  finali  dofes  of  it  may  be  given 
“  to  eafe  pain,  as  in  other  fpafmodic  diforders  but, 
“  as  its  qualities  are  complicated,  and  its  efficacy 
u  doubtful,  I  think  it  ought  to  yield  to  more  fim- 
ple  and  more  powerful  remedies.” 

XCI.  Quod  fi,  his  (LXXXIII. — XC.)  pa¬ 
rum  proficientibus,  morbus  nondum  tollitur, 
necdum  levatur,  eft,  cur  partem  vulneratam 
aut  alioquin  laefam  in  caufa,  cur  protrahatur, 
efie  credamus.  Quoties  ita  fit,  commercium 
confortiumve,  quod  ei  parti  cum  cerebro  in¬ 
tercedit,  quam  poteft  primum  intermedio  ner¬ 
vo  intercifo,  interrumpendum  eft. 

XCII.  Quinetiam  fi,  manu  vulnerata  aut 
pede,  aliove  membro  non  vitali,  morbus  ac¬ 
ciderit,  nihildumque  efticaciflimis  etiam  me¬ 
dicamentis  adhibitis  levatus  fit ;  pars  vulne¬ 
rata  membrumve  primo  quoque  tempore  am¬ 
putandum  eft  ;  quippe  cum,  ex  duobus  malis 
quorum  inevitabile  eft  alterutrum,  anteferen¬ 
dum  fit  minus,  ideoque  partem  quamlibet  non 
vitalem,  quam  totum  hominem,  perire  fit  me- 

i' 

lius. 


C  O  N- 

CONSILIUM  SECUNDUM. 

XCIII.  Cum  fpafmi,  quibus  cruciantur  hoc 
morbo  affe&i,  corpus  incitando  roborandoque, 
quam  fedando,  potius  fugandi  fint,  in  ufu  re¬ 
mediorum,  quae  jam  (LXXXIX. — XC.)  me¬ 
moravimus,  perfeverandum  eft.  Eodem  vero 
tempore  alia  infuper  funt,  unde,  contra  fpaf- 
mos,  auxilium  petatur.  Proximum  itaque 

eft,  ut  de  his  electe  potius,  quam  fufe,  a  nobis 

i  '  ' 

difputetur. 

XCIV.  Balneum  frigidum  in  India  occi¬ 
dentali,  omnibus  fere,  praeter  Girdlesto- 

4  , 

nem  ( m)>  medicis  conlentientibus,  fibi  palmam 
merito  praeripuit.  Aquam  frigidam  corpori 
affufam  tetano  laborantibus  prodeffe,  Hippo¬ 
crati,  (?i)  et  Avicennae  (o)  quidem  inno- 

I  tuit  j 

(m)  Vid.  Girdleston.  opufc.  fupra  citat,  p.  60-1. 

(n)  Vid.  HippocraT.  De  Morbis ,  lib.  III. 

(o)  Vid.  Avicen.  lib.  III.  ten.  II.  traft.  I, 

tuit ;  fed  ad  balneum  frigidum  raro,  quan  ¬ 
tum  fcio,  ante  decurfum  eft,  quam  id  facien¬ 
dum  Cochranus  ( p )  curavit.  Exinde  au¬ 
tem  paulatim  ufque  eo  invaluit,  ut  ei  primas 
omnes  fere  medici  nunc  deferant. 

XCV.  Aeger  velhmentis  nudatus,  in  mare, 
vivumve  aquae  dulcis  flumen,  fi  adfint,  prae¬ 
cipitandus  elt ;  fin  minus,  in  dolium  amplum 
et  profundum  alterutra  aqua  impletum  ;  et 
ibi,  capite,  ne  aqua  intercludatur  fpiritus,  in- 
terim  ab  altantibus  amicis  fublevato,  paulif- 
per  retinendus  (^). 

XCVI.  Si  in  propinquo  fit  neutrum,  aqua 
frigida  corpori  compluries  affundenda  efl:  ex 
urceis  eadem  repletis ;  vel,  fi  fit  commodius, 
nudatum  corpus  vel  balneo  imbrifero,  vel 
aquae  frigidae  falienti,  vel  imbribus  ex  cir- 

cumadta 

(^>)  Vid.  Edin.  Medie .  Comment.  vol.  III. 

0)  Vid.  Moselei.  Oper.  fupra  citat,  p*  493«, 

cumada  rota  molaria  praecipitatis,  parumper 
fupponendum  eft  (r). 

XCVII.  Deinde  aeger  fimul  atque  fatis 
permaduerit,  femetque  luctando  paululum  fa¬ 
tigaverit,  pannis  laneis  acriter  perfricandus 
eft  ;  toga  lanea  involvendus ;  eique  in  le<5tum 
calidum  prius  impolito  dofis  opii,  quae  fom- 
num  conciliet,  adhibenda  (s). 

XCVIII.  Si,  his  (XCV,— XLVII.)  fadis, 
calefcat  aeger  et  infudet,  bonum  eft  ;  et  vino 
antimoniali  et  opii  tindtura,  medicamentis  fi¬ 
mul  ex  iis  quae  diluunt  adhibitis/  fudor  ali- 
quandiu  ubertim  eliciendus  eft.  Sudore  au¬ 
tem  fatis  tepido  non  fluente,  eadem,  duabus 
circiter  horis  interpofitis,  iterum  facienda  funt. 
Quod  fi  etiam  tum  fudor  fatis  tepidus  non  pro¬ 
veniat,  vel  proveniens  aegro  nihil  levaminis  af¬ 
ferat, 

(r)  Vid.  Moselei.  Oper.  fupra  citat,  p.  494. 

Munron.  De  ‘Tetano ,  ibid.  p.  353. 

Muir.  De  Tetano ,  ibid.  p.  24. 

($)  Vid.  Munron. oper.  fupra  citat,  et  Muir.  ibid. 

Mosel.  oper.  fupra  citat,  p.  493 — 4. 

ferat ;  vel  fi  aeger  femel  aqua  frigida  penitus 
madefadus  non  calefcat,  fed  frigefcat ;  non 
diutius  in  tali  ufu  perfeverandum  (t). 

XCIX.  Sin,  iifdem  (XCV,— XCVII.)  fac¬ 
tis,  calefcat  aeger,  fed  nihildum  infudet,  ali¬ 
quo  ex  fupra  (XCV,— XCVI.)  didis  modo 
eum  aqua  frigida  paulifper  perfundi  oportet. 
Hoc  fado,  eft,  ut  antea,  exficcandus  et  per¬ 
fricandus  ;  atque  ftragulo  calido  involutus,  alio 
autem  nullo  fuperinjedo,  in  conclavi  tempe¬ 
rate  frigido  ponendus.  Idem,  duabus  horis 
tribufve  interpofitis,  iterum  iterumque,  dum¬ 
modo,  ut  fpafini  leventur  et  corpus  calefcat, 

* 

efficiat,  faciendum  eft.  Eodem  tempore 
aftumenda  funt  medicamenta,  ex  iis,  quae 
corpus  calefaciunt.  Quod  fi  ne  quidem,  his 
fadis,  incalefcat  asger,  vel,  quod  profedo 

A 

multo  pejus  eft,  fi  fudore  gelido  fluat,  a  fri¬ 
gore  corpori  prius  aqua  frigida  perfufo  ad¬ 
moto  prorfus  abftinendum  eft  ;  cum  praefer- 
tim,  rebus  ita  femet  habentibus,  periculum 
fit,  ne  aeger  ita  frigefadus  animam  fubito  ef¬ 
flet, 

(f)  Vid.  Mosel.  oper.  fupra  citat,  p.  494. 

flet  (//).  Etiamnum  autem  eft  perfeverandum 
in  ufu  eorum,  quae  inftimulant  et  calefaciunt ; 

et  fimul  aflumendus  eft  cinchonae  cortex. 

* 

C.  Eft  demum  obfervandum,  fi,  his  (XCVIII.) 
vel  (XCIX.)  fa&is,  fudore  fatis  tepido  flu¬ 
at  aeger,  non  denuo  in  aquam  frigidam 
immergendum  efle,  eademve  perfundendum, 
quippe  cum,  infudante  jam  corpore,  frigus, 
ex  integro  admotum,  magno  periculo  aegrum 
afficeret,  eumve  prorfus  extingueret ;  fed  vi¬ 
no  antimoniali  et  opii  tindtura  fudationem  ali- 
quandiu  efficiendam  (v). 

CI.  Hydrargyrum  non  ad  ulcera  modo,  ut 
fupra  (LXXXIX.)  diximus,  curanda,  fed  ad 
fpafmos  quoque  levandos,  pollere,  plurimi 
medici  propria  experientia  comperti  funt. 
Aimar  (?£>),  chirurgus  Gallicus,  quantum, 
tetano  urgente,  unguentum,  cui  ineft  hydrar- 

gyrum, 

( u )  Vid.  Mosel.  oper.  fupra  citat,  p.  494—5. 

(<y)  Vid.  Mosel.  oper.  fupra  citat,  p.  495. 

.1 

(u;)  Vid.  RlVER.  Obfervat.  Communic,  X. 


70  DISPUTATIO  MEDICA 


gyrum,  corpori  infricatum  prolit,  cafu  com- 
periffe  dicitur. 

CII.  Donandus  Monro,  medicus  appri¬ 
me  eruditus,  fe  a  medico,  qui,  in  iniula  Ja- 
m  ai  censi  medicinam  fecerat,  quam  fecundis 
avibus  ad  hydrargyrum,  aliis  medicamentis 
parum  proficientibus,  tredecies  decurriffet, 
certiorem  facium  effe,  in  apertum,  improfeffo 
autem  audoris  nomine,  protulit  (a).  Haud 
multo  poft,  Alexander  Monro  fecundus, 
Donaldi  fratris  auctoritate  addudtus,  prodef- 
fetne  hydrargyrum  necne,  peroptato  pericli¬ 
tatus  eft  (y).  Ex  quo  tempore  haec  ediderint 
Monroniani  fratres,  hoc  medicamentum  ufu. 
invaluit ;  etiamnumque  a  tetano  laborantibus, 
in  auxilium,  ubique  fere  orbis  terrarum,  voca- 

V  '  V  V 

tur. 

CIIX.  Quo  modo  commodiffime  adhibeatur 
hydrargyrum,  de  eo  multa  dicere  minime  pro- 
fedo  peropus  efl ;  eoque  magis,  quod  vere¬ 
mur 

( x )  Vid.  Edin.  EJfays  and  Obfervations ,  Phy  fi- - 
eal  and  Literary,  vol.  III.  art.  xxx. 

(/)  Vid.  ibid.  art.  xxxi. 

mux  admodum,  ne  jam  multiloqui  habea¬ 
mur. 

CIV.  Ex  plurimis  argento  ex  vivo  praepa¬ 
ratis,  nullum,  contra  hunc  faltem  morbum, 
pl&s  pollet,  quam  unguentum  caeruleum ,  quod 
ex  aequalibus,  argenti  vivi  et  fevi  porcini 
partibus  conflituitur.  Hujufmodi  unguentum 
cuilibet  corporis  parti,  praecipue  autem  dorfo 
et  cervici  bis  terve  quotidie,  igne  obvio,  ufque 
eo  infricandum  eft,  ut  falivam  moveat.  Si  in- 
fri&io  ufquequo  ad  falivam  motam  adhiberi 
nequeat,  hydrar gyrum viuriatum  mite  fimul  vel 
devorandum  eft,  vel  internis  labiis  et  buccis 
infricandum,  donec  faliva  moveatur.  Quo 

4 

fadto,  a  hydrargyro  muriato  miti  abftinendum 
eft,  et  infricato  unguento  faliva  movenda.  In¬ 
terdum,  potiftimumfi  morbus  aliquandiu  priiis 
adfuerit,  quam  ad  hydrargyrum  confugerint 
medici,  faliva,  ob  ablorbentia  fortafle  vafa 
ipafmis  affeda,  neutiquam  provocari  poteft. 
Quoties  ita  iit,  nihil  fane  a  hydrargyro  com¬ 
modi  expectandum  eft. 

CV . 

CV.  A  camphora  quoque,  contra  fpafmos 
quibus  torquentur  tetanici,  petitum  eft  auxi¬ 
lium  ;  neque,  cum  corpus  incitandi  vi  infigni* 
ter  polleat,  quin  nonnihil  proficiat,  in  dubio 
verfamur. 

CVI.  Si,  his  medicamentis  adhibitis,  fubfe- 
quatur  integritas,  vel  ligna  aliquantillum  tan¬ 
tummodo  remittant ;  non  praetermittenda  eft 
occafio  aegro  aliquid  cibi  et  potus,  quod  devo¬ 
rare  tentet,  porrigendi.  Tum  enim  interdum, 
alias  nunquam,  cibo  in  ventriculum  defcenfus 
et  introitus  aliquantifper  patent.  Eodem 
autem  tempore,  fi  aeger  devorare  prorfus  ne¬ 
queat;  et,  etiamfi  devorandi  facultas,  aliqua  ex 
parte,  maneat ;  per  anum,  clyfteris  ope,  immit¬ 
tenda  funt  jufcula  nutrientia,  in  quibus  car¬ 
nes  cotftae  funt. 

CVIL  Fulmen  elettricum,  contra  tetanum, 9 
cui  cum  aliis  morbis,  in  quibus  id  prodeft,  eft 
fimilitudo,  multum,  fortafle,  polleret.  Hoc 
medicamento  choream  Haenus  (2;)  et  Ho- 

MIUS,, 


(3)  Vid.  Haen,  Ration.  Medend. 

mius,  morbum  comitialem  Lindhoultius,^) 
fuftulerunt.  Quinetiam  eodem,  aliis  plurimis 
incaffum  tentatis,  puellulam  feptem  annos  na¬ 
tam,  quam  tetanus  invaferat,  Watson  ( b ) 
priftinae  incolumitati  reftituit.  Ad  hoc, 
Spreius  (e)  adolefcentulam,  duodevigelimum 
annum  agentem,  a  trifmo  et  unius  lateris  ner¬ 
vorum  refolutione,  quae  in  eam  una  confpira- 
verant,  in  fanitatem  eripuit.  Huc  accedat, 
quod  Duncanus  (d),  eruditus  utique  et  rei 
medicinalis  peritus,  qui  medici  nihil  a  fe  alie¬ 
num  putat,  hoc  medicamentum  plurimis,  qui 
fpafticis  morbis  laborabant,  praeoptato  fuc-, 
ceffu  adhibuit.  His  cognitis  addu&i,  quin, 
auxilium  a  fulmine  eledlreo  identidem  peten¬ 
dum  effe,  opinemur  non  poffumus. 

K  CV1II. 

C a J  Vid.  Medical  Comment. 

(P)  Vid.  Philo/ophic.  'Tran/aft .  vol.  LIII. 

(V)  Vid.  Philo/ophic.  1 rajifciEl .  vol.  LVII. 

(//)  Medicin .  Theoret .  Edinburg.  ProfeJJl 

CVIII.  Quod  ad  modum,  quo  adhibeatur, 
attinet,  tantummodo  obfervandum  eft,  ex  ae¬ 
groto  fcintillulas  elettreas  apparatus  idonei  o- 
pe  elicere,  quam  eum  iifdem  icere,  plus,  ut 
nobis  videtur,  profuturum. 

CIX.  De  caeteris  minoris  momenti  medica¬ 
mentis,  aethere  nempe  vitriolico ,  pijfelaeo  Bar~ 
badenji ,  variifque  quae  corporibus  infricant  (e) 
Nigri  hoc  morbo  laborantes,  fuse  difputare, 
nobis  nec  vacat  nec  lubet ;  eoque  magis,  quod 
fi,  quae  uberius  tranavimus,  ea  morbum 
non  tollant,  caetera  profecto  parum  profi¬ 
cient. 

CONSILIUM  TERTIUM. 

CX.  Morbo  fugato,  vires  fradlae  optime  re- 
focillantur  in  balneum  frigidum  fubinde  de- 
fcendendo ;  diaeta  lauta  et  nutriente  vini¬ 
tando ;  fimulque  medicamenta,  ex  iis  quae 

corpus 

\ 

(e)  Vid  Mosel.  oper.  fupra  citat,  p.  497. 

corpus  roborant,  cinchontz  nimirum  corticem, 
vinumque  meracius,  aflumendo.  Eodem  tem¬ 
pore  veflitus  idonea  habenda  eft  ratio,  et  cau- 
fae  excitantes  vitandae  ;  ne,  his  negledtis,  et 
viribus  nondum  prorfus  refedtis,  redeat  mor¬ 
bus,  et  homo,  cui  revalefcenti  in  fpe  erant  me¬ 
liora,  perimatur. 

FINIS. 

s  '  i 

